**Ministru kabineta rīkojuma projekta  
“Par valsts sabiedrības ar ierobežotu atbildību “Daugavpils psihoneiroloģiskā slimnīca” stratēģisko mērķi un valstij dividendēs izmaksājamo peļņas daļu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts sagatavots, lai apstiprinātu VSIA “Daugavpils psihoneiroloģiskā slimnīca” (turpmāk – kapitālsabiedrība) stratēģisko mērķi un noteiktu atšķirīgu dividendēs izmaksājamo peļņas daļu 0 procentu apmērā.  Kapitālsabiedrībai tiek noteikts stratēģiskais mērķis – saglabāt, uzlabot un atjaunot iedzīvotāju veselību, nodrošinot veselības aprūpes pakalpojumu sniegšanu garīgās veselības aprūpes jomā.  Kapitālsabiedrībai dividendēs izmaksājamā peļņas daļa par 2017.-2019.gadu tiek noteikta 0 procentu apmērā.  Rīkojums stājas spēkā pēc apstiprināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts „Par valsts sabiedrības ar ierobežotu atbildību “Daugavpils psihoneiroloģiskā slimnīca” stratēģisko mērķi un valstij dividendēs izmaksājamo peļņas daļu” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, kas nosaka, ka stratēģisko mērķi nosaka publiskas personas augstākā lēmējinstitūcija, un Likuma par budžetu un finanšu vadību 5.panta otro daļu, Publiskas personas kapitāla daļu un kapitālsabiedrību pārvaldības likuma 28.panta pirmo daļu un Noteikumu Nr.806 5.punktu, kas nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 3.punktā vai citos tiesību aktos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību “Daugavpils psihoneiroloģiskā slimnīca” (turpmāk - kapitālsabiedrība) ir valsts kapitālsabiedrība, kurā 100 procentu kapitāla daļu turētāja ir Veselības ministrija.  Līdzdalības saglabāšana kapitālsabiedrībā tika izvērtēta informatīvajā ziņojumā “Par valsts līdzdalības saglabāšanu kapitālsabiedrībās, kurās Veselības ministrija ir valsts kapitāla daļu turētāja, un priekšlikumu sniegšanu par turpmāko rīcību ar sabiedrību ar ierobežotu atbildību "Rīgas Hematoloģijas centrs" un sabiedrību ar ierobežotu atbildību "Veselības centrs "Biķernieki"”, kas tika pieņemts 2015.gada 22.decembra Ministru kabineta sēdē (protokols Nr.68 81.§), kurā kapitālsabiedrībai stratēģiskais mērķis tika noteikts - attīstīt uz kapitālsabiedrības pamata balstītu multidisciplinārās psihiskās veselības aprūpes centru – visa spektra psihiskās veselības aprūpes palīdzības sniegšanai Daugavpils pilsētas un apkārtējo reģionu iedzīvotājiem, un kļūt par nozares līderi psihiskās veselības ārstēšanā, aprūpē un rehabilitācijā. Pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§) un Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu”” Veselības ministrija ir aktualizējusi kapitālsabiedrības stratēģisko mērķi - saglabāt, uzlabot un atjaunot iedzīvotāju veselību, nodrošinot veselības aprūpes pakalpojumu sniegšanu garīgās veselības aprūpes jomā.  Lai sasniegtu stratēģisko mērķi kapitālsabiedrībai ir izvirzīti trīs nefinanšu mērķi:  - uzlabot veselības aprūpes pakalpojumu pieejamību;  - nodrošināt efektivitāti veselības aprūpes pakalpojumu plānošanā un sniegšanā;  - nodrošināt kvalitatīvu veselības aprūpes pakalpojumu sniegšanu  un viens finanšu mērķis - nodrošināt finansiāli stabilu uzņēmuma darbību.  Kapitālsabiedrības vidēja termiņa darbības stratēģijā 2018.–2020.gadam iekļautais finanšu mērķis ir nodrošināt finansiāli stabilu uzņēmuma darbību, kura sasniegšanai izvirzīti tādi finanšu radītāji kā neto peļņa, kapitāla struktūra (pašu kapitāla īpatsvars), ilgtermiņa ieguldījumu (investīciju) apmērs, pamatdarbības neto naudas plūsma, valsts budžetā prognozējamās dividendes, kopējā likviditāte un pašu kapitāla atdeve (ROE).  Tā kā kapitālsabiedrības darbības stratēģiskais mērķis nav peļņas gūšana, bet gan kvalitatīvu garīgās veselības aprūpes pakalpojumu, kas ir pakalpojumi ar vispārēju tautsaimniecisku nozīmi, sniegšana atbilstoši Ministru kabineta 2013.gada 17.decembra noteikumiem Nr.1529 “Veselības aprūpes organizēšanas un finansēšanas kārtība”, kapitālsabiedrības ikgadējo prognozējamo dividendēs izmaksājamo peļņas daļu nepieciešams novirzīt stratēģiskā mērķa sasniegšanai, uzlabojot kapitālsabiedrības infrastruktūru, attiecīgi uzlabojot sniegto valsts apmaksāto veselības aprūpes pakalpojumu kvalitāti un pieejamību.  Saskaņā ar likuma „Par vidēja termiņa budžeta ietvaru 2018., 2019. un 2020.gadam” 24.panta pirmo daļu minimālo dividendēs izmaksājamo peļņas daļu par 2017., 2018. un 2019.gada pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, 2018.gadā (par 2017.gada pārskata gadu) nosaka un aprēķina 80 procentu apmērā, 2019.gadā (par 2018.gada pārskata gadu) – 85 procentu apmērā un 2020.gadā (par 2019.gada pārskata gadu) – 50 procentu apmērā no attiecīgās kapitālsabiedrības tīrās peļņas.  Likuma „Par vidēja termiņa budžeta ietvaru 2018., 2019. un 2020.gadam” 24.panta trešā daļa nosaka, ka Ministru kabinets normatīvajos aktos noteiktajos gadījumos un kārtībā var pieņemt lēmumu par atšķirīgu dividendēs izmaksājamo minimālo peļņas daļu.  Noteikumu Nr.806 5.punkts nosaka, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās tīrās peļņas), nekā tas norādīts Noteikumu Nr.806 [3.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p3) vai citos tiesību aktos. Noteikumu Nr.806 6.punkts nosaka, ka valsts kapitāla daļu turētājs iesniedz Ministru kabinetā Noteikumu Nr.806 [5.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p5) minēto priekšlikumu, attiecīgu Ministru kabineta rīkojuma projektu un sākotnējās ietekmes novērtējuma ziņojumu (anotāciju).  Saskaņā ar Noteikumu Nr.806 6.3.1.1.apakšpunktu, lai uzlabotu kapitālsabiedrības sniegto valsts apmaksāto garīgās veselības aprūpes pakalpojumu kvalitāti un attiecīgi sasniegtu izvirzīto stratēģisko mērķi, Veselības ministrija, kā kapitāla daļu turētājs, ierosina Ministru kabinetam kapitālsabiedrībai par 2017.-2019.gadu valsts budžetā dividendēs izmaksājamo peļņas daļu noteikt 0 procentu apmērā no tīrās peļņas un peļņu novirzīt infrastruktūras uzlabošanai un uzturēšanai, lai nodrošinātu ilgtermiņa attīstību un kvalitatīvu veselības aprūpes pakalpojumu sniegšanu. Kopš 2009.gada samazinātais valsts budžeta finansējums veselības aprūpes pakalpojumu nodrošināšanai, kas ārstniecības iestādēm tiek maksāts atbilstoši normatīvajos aktos noteiktajiem tarifiem, pilnībā nekompensē pakalpojumu sniegšanas faktiskās izmaksas, t.sk., preču un pakalpojumu cenu pieaugumu, infrastruktūras uzturēšanas, attīstības un amortizācijas izdevumus un neļauj veidot uzkrājumus, lai nodrošinātu infrastruktūras uzlabošanas pasākumus nepieciešamajā apjomā. Kapitālsabiedrība investīcijas tehnoloģijās, iekārtās, kā arī ēku atjaunošanu, pārbūvi un remontu veic pēc pārpalikuma vai ārkārtas principa, apdraudot kapitālsabiedrības spēju darboties nākotnē. Ņemot vērā, ka 2016.gadā kapitālsabiedrības apgrozījumu 88 procentu apmērā veidoja valsts budžeta finansējums, jebkuras negatīvas izmaiņas finanšu plūsmā var būtiski ietekmēt kapitālsabiedrības darbību un veselības aprūpes pakalpojumu sniegšanas nepārtrauktību.  Stratēģijā minētajā laika periodā kapitālsabiedrībai ir nepieciešami ieguldījumi: 1) Dienas aizņemtības centra ēkas vienkāršotās fasādes atjaunošanai (ārsienu un jumta siltināšana) līdz 46 100 euro (novirzīta 2016.gada peļņa, Ministru kabineta 2017. gada 28. augusta rīkojums Nr. 453); 2) Divu kapitālsabiedrības ēku pārbūvei (koka konstrukciju un metāla konstrukciju pastiprināšana, protezēšana saskaņā ar būves tehniskās apsekošanas atzinumu un BVKB lēmumu) līdz 119 200 euro; 3) Sakņu glabātavas avārijas remontam un pārbūvei līdz 27 600 euro; 4) Veļas mazgātavas/grāmatvedības ēkas vienkāršotai atjaunošanai (koka konstrukciju atjaunošana, ārsienu un jumta siltināšana) līdz 115 000 euro (*finansējumu plānots piesaistīt Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” ietvaros*); 5) Mācību centra ēkas vienkāršotai atjaunošanai (koka konstrukciju atjaunošana, ārsienu un jumta siltināšana) līdz 85 000 euro (*finansējumu plānots piesaistīt Darbības programmas „Izaugsme un nodarbinātība” 4.2.1.specifiskā atbalsta mērķa „Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma „Veicināt energoefektivitātes paaugstināšanu valsts ēkās” ietvaros*); 6) Katlu mājas vienkāršotai atjaunošanai 55 400 euro apmērā; 7) Projekta “Sociālās iekļaušanās pasākumu ieviešanai Daugavpils un Roķišķu psihiatriskajās slimnīcās” (LLI-368) īstenošanai apstiprināšanas gadījumā 325 480 euro apmērā (*finansējumu plānots piesaistīt Latvijas – Lietuvas pārrobežu sadarbības programmas 2014.-2020.gadam ietvaros*).  Lai kapitālsabiedrība spētu īstenot tās stratēģijā noteiktos mērķus, ir nepieciešams veikt regulārus ieguldījumus tehnoloģijās, iekārtās, ēkās, kā arī kopumā iestādes darbības pilnveidošanā, Veselības ministrija ierosina Ministru kabinetam pieņemt lēmumu, ar kuru atļaut kapitālsabiedrības stratēģijā noteikt atšķirīgu prognozējamo dividendēs izmaksājamo peļņas daļu 0 procentu apmērā no prognozētās tīrās peļņas.  Kapitālsabiedrības peļņas daļas novirzīšana valsts apmaksāto veselības aprūpes pakalpojumu, kas ir sociāla rakstura pakalpojumi ar tautsaimniecisku nozīmi, kvalitātes uzlabošanai ir kvalificējams kā valsts atbalsts, kas tiek sniegts saskaņā ar Eiropas komisijas 2011.gada 20.decembra lēmumu Nr.2012/21/ES ”Par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, valsts sabiedrība ar ierobežotu atbildību “Daugavpils psihoneiroloģiskā slimnīca”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2018.gads | | Turpmākie trīs gadi (*euro*) | | | | |
| 2019.gads | | 2020.gads | | 2021.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 167 508 924 | -11 226 | 166 628 716 | -2 735 | 143 775 721 | -1 206 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 167 508 924 | -11 226 | 166 628 716 | -2 735 | 143 775 721 | -1 206 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 167 508 924 | -11 226 | 166 628 716 | -2 735 | 143 775 721 | -1 206 | 0 |
| 3.1. valsts pamatbudžets | 167 508 924 | -11 226 | 166 628 716 | -2 735 | 143 775 721 | -1 206 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav attiecināms | | | | | | |
| 8. Cita informācija | Saskaņā ar stratēģijas projektu “Valsts sabiedrības ar ierobežotu atbildību “Daugavpils psihoneiroloģiskā slimnīca” vidēja termiņa darbības stratēģija 2018. – 2020.gadam”, pieņemot lēmumu par atšķirīgu dividendēs izmaksājamo summu (nosakot 0 procentu likmi), valsts budžetā trijos gados kopā netiktu pārskaitīta summa 15 167 euro apmērā. Minētā summa paliktu kapitālsabiedrības rīcībā un tiktu novirzīta infrastruktūras uzlabošanai un uzturēšanai, lai nodrošinātu ilgtermiņa attīstību un kvalitatīvu valsts apmaksāto veselības aprūpes pakalpojumu sniegšanu. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ministru prezidents,

veselības ministra pienākumu izpildītājs Māris Kučinskis

Vīza: Valsts sekretārs Aivars Lapiņš

L.Roze 67876157

Ligita.Roze@vm.gov.lv